sagorsarker/bangla-wikipedia huggingface dataset:
লেফটেন্যান্ট তানজিম হত্যাকাণ্ড

লেফটেন্যান্ট তানজিম হত্যাকাণ্ড হল যৌথবাহিনীর অভিযানে সন্ত্রাসীদের দ্বারা বাংলাদেশ সেনাবাহিনীর সদস্য লেফটেনেন্ট তানযিম সরোয়ার নির্জনের হত্যার ঘটনা, যা ২০২৪ সালের ২৪ ই সেপ্টেম্বর কক্সবাজার জেলার চকরিয়া উপজেলার ডুলাহাজারা এলাকায় সংঘটিত হয়। 
তানজিম সরোয়ার টাঙ্গাইলের বেতকা গ্রামে জন্মগ্রহণ করেন। তার পিতা সারোয়ার জাহান ও মাতা নাযমা বেগমের দুই সন্তানের মধ্যে নির্জন একমাত্র ছেলে। নির্জন পাবনা ক্যাডেট কলেজ থেকে উচ্চ মাধ্যমিক পাস করেন এবং ২০২২ সালের ০৮ জুন বাংলাদেশ মিলিটারি একাডেমি থেকে ৮২তম দীর্ঘমেয়াদি কোর্সে আর্মি সার্ভিস কোর শাখায় কমিশন লাভ করেন।
২০২৪ সালের ২৪ই সেপ্টেম্বর কক্সবাজারের চকরিয়া উপজেলার ডুলাহাজারায় সেনাবাহিনী এবং পুলিশের সমন্বয়ে গঠিত একটি যৌথবাহিনী একটি অস্ত্র উদ্ধার অভিযান পরিচালনা করে। এ অভিযানে যৌথবাহিনীর উপস্থিতি টের পেয়ে সন্ত্রাসীরা পালিয়ে যাওয়ার চেষ্টা করলে লে. নির্জন তাদের একজনকে ধাওয়া করে ধরে ফেলেন। সেই সময়, উক্ত সন্ত্রাসী নির্জনকে উপর্যুপরি ছুরিকাঘাতে হত্যা করে ওই স্থান থেকে পালিয়ে যায়। 
এই ঘটনায় বাংলাদেশের তৎকালীন অন্তর্বর্তীকালীন সরকারের প্রধান উপদেষ্টা মুহাম্মদ ইউনূস ও স্বরাষ্ট্র উপদেষ্টা জাহাঙ্গীর আলম চৌধুরীসহ অনেকে শোক প্রকাশ করেন। এছাড়া বাংলাদেশ জামায়াতে ইসলামী ও বাংলাদেশ জাতীয়তাবাদী দলসহ বিভিন্ন রাজনৈতিক দল ও সঙ্গীতশিল্পী আসিফ আকবরও এ ঘটনায় উদ্বেগ প্রকাশ করেন। সেনাপ্রধান ওয়াকার-উজ-জামান ঘটনায় শোক প্রকাশ করেন ও নির্জনকে সেনাবাহিনীর গর্ব হিসেবে অভিহিত করেন।
অনজান (গীতিকার)

অনজান নামে সুপরিচিত লালজী পাণ্ডে (২৮ অক্টোবর ১৯৩০ - ৩ সেপ্টেম্বর ১৯৯৭) একজন ভারতীয় গীতিকার। তিন শতাধিক হিন্দি চলচ্চিত্রে ১,৫০০-এর অধিক গানের রচয়িতা অনজান সুরকার কল্যাণজী-আনন্দজী, লক্ষ্মীকান্ত-প্যায়ারেলাল, আর. ডি. বর্মণ ও বাপ্পি লাহিড়ীদের সাথে অধিক কাজ করেছেন। তিনি ফিল্মফেয়ার পুরস্কারের শ্রেষ্ঠ গীতিকার বিভাগে কোন পুরস্কার অর্জন করতে না পারা সর্বাধিক মনোনয়ন গ্রহীতা। তিনি "ডন" (১৯৭৮)-এর "খাইকে পান বানারসওয়ালা", "নমক হালাল" (১৯৮২)-এর "পগ ঘুঙরু বান্ধ", "শরাবি" (১৯৮৪)-এর "মনজিলেঁ আপনি জাগাহ হ্যাঁয়" ও "ইনতেহা হো গয়ি", "সাহেব" (১৯৮৫)-এর "ইয়ার বিনা চেন কহাঁ রে" গানের জন্য এই পাঁচটি মনোনয়ন লাভ করেন।
১৯৯৭ সালের সেপ্টেম্বর মাসে মৃত্যুর এক মাসে পূর্বে তার একমাত্র কবিতার বই "গঙ্গা তট কা বনজারা" প্রকাশ করেন। তার পুত্র সমীর বলিউডের গীতিকার।
লালজী পাণ্ডে ১৯৩০ সালে ২৮শে অক্টোবর তদানীন্তন ব্রিটিশ ভারতের বেনারসে (বর্তমান বারাণসী, উত্তরপ্রদেশ, ভারত) জন্মগ্রহণ করেন।
অনজান ১৯৫৩ সালে প্রেমনাথের "গোলচন্দা কা কয়েদী"-তে "লহর ইয়ে ডোলে কোয়ল বোলে" ও "শাহিদোঁ অমর হ্যায় তুমহারি কাহানি" গান লেখার মধ্য দিয়ে তার কর্মজীবন শুরু করেন। এরপর তিনি গীত রচনায় ব্যস্ত থাকেন, তবে ছোট চলচ্চিত্রে। সে সময়ে তার রচিত উল্লেখযোগ্য গান ছিল জি. এস. কোহলির সুরে "লম্বে হাথ" চলচ্চিত্রে "মাত পুঁচ মেরা হ্যায়া মেরা কৌন ওয়াতন"। কোহলির সুরে তিনি বেশ কিছু ছোট চলচ্চিত্রে কাজ করেন।
তার কাজ প্রথম নজরে আসে রবিশঙ্করের সুরে মুন্সি প্রেমচাঁদের ধ্রুপদী উপন্যাস অবলম্বনে রাজ কুমারের চলচ্চিত্র "গোদান" (১৯৬৩)-এর গীত রচনার মধ্য দিয়ে। এই চলচ্চিত্রের সাফল্যের ফলে তিনি ১৯৬০-এর দশকের মাঝামাঝিতে ও. পি. নয়্যর ও কল্যাণজী-আনন্দজীর মত বড় সুরকারদের সাথে কাজের সুযোগ পান। নয়্যরের সুরে গুরু দত্তের "বহারেঁ ফির ভি আয়েঙ্গি" (১৯৬৬)-এর "আপ কে হাসিন রুখ পে" এবং কল্যাণজী-আনন্দজীর সুরে জি. পি. সিপ্পির "বন্ধন" (১৯৬৯)-এর "বিনা বদ্রা কে বিজুরিয়া" গানগুলো তাকে ব্যবসাসফল গীতিকার হতে সহায়তা করে।
১৯৭৮ সালের "ডন" ছিল তার কর্মজীবনের সবচেয়ে বড় সাফল্য। এই চলচ্চিত্রের "খাইকে পান বানারসওয়ালা" গানের জন্য তিনি শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন।
অনজান ১৯৯৭ সালের ৩রা সেপ্টেম্বর ৬৭ বছর বয়সে বোম্বের নানাবতী হাসপাতালে মৃত্যুবরণ করেন। এর দুই মাস পূর্বে তিনি স্ট্রোকের ফলে পক্ষাঘাতগ্রস্ত হয়ে হাসপাতালে ভর্তি ছিলেন। ৫ই সেপ্টেম্বর জুহু শ্মশানে তার অন্ত্যেষ্টিক্রিয়া সম্পন্ন করা হয়।
২০২২ সাফ অনূর্ধ্ব-১৭ চ্যাম্পিয়নশিপ

২০২২ সাফ অনূর্ধ্ব-১৭ চ্যাম্পিয়নশিপ ছিল সাফ অনূর্ধ্ব-১৭ চ্যাম্পিয়নশিপের ৭ম সংস্করণ আসর, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-১৭ জাতীয় দলের জন্য একটি আন্তর্জাতিক ফুটবল প্রতিযোগিতা। টুর্নামেন্টটি ২০২২ সালের ৫ থেকে ১৪ সেপ্টেম্বর পর্যন্ত শ্রীলঙ্কায় অনুষ্ঠিত হয়েছিল। এ অঞ্চলের ৬টি দল অংশ করেছিল।
ভারত ডিফেন্ডিং চ্যাম্পিয়ন। তারা ৩১ আগস্ট ২০১৯-এ নেপালকে ৭–০ গোলে হারিয়ে আগের মৌসুমের শিরোপা জিতেছে।
ফিফা ৭ এপ্রিল ২০২১ তারিখে পাকিস্তান ফুটবল ফেডারেশনকে নিষিদ্ধ ঘোষণা করেছিল, কিন্তু শেষ পর্যন্ত নিষেধাজ্ঞা প্রত্যাহার করে নিলেও প্রস্তুত হতে দেরি হয়ে যাওয়ায় প্রতিযোগিতায় অংশগ্রহণ নিতে পারেনি।
সবগুলো ম্যাচ শ্রীলঙ্কার কলম্বোর রেসকোর্স মাঠে অনুষ্ঠিত হয়েছিল। 
রেফারি
সহকারী রেফারি
"স্বাগতিক দেশ ঘোষণা করা হলে, এটি পট ১ এর প্রথম অবস্থানে থাকবে এবং মালদ্বীপকে পট ৩ এ স্থানান্তরিত করা হয়েছিল।"
২০০৬ সালের ১ জানুয়ারি বা তার পরে জন্মগ্রহণকারী খেলোয়াড়রা প্রতিযোগিতায় অংশ নিতে পারবেন। প্রতিটি দলকে সর্বনিম্ন ১৬ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধন করতে হবে, যাদের মধ্যে কমপক্ষে ২ জন গোলরক্ষক হতে হবে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
<onlyinclude></onlyinclude>
<onlyinclude></onlyinclude>
এই প্রতিযোগিতায় ৯টি ম্যাচে ৩৫টি গোল হয়েছে, যা ম্যাচ প্রতি গড়ে ৩.৮৯টি গোল।
আবদুল্লাহ মারুফী

মুফতি আব্দুল্লাহ মারুফি (জন্ম: ১৯৬৭ খ্রি.) একজন ভারতীয় ইসলামি পণ্ডিত, মুফতি, হাদিসবেত্তা, লেখক এবং প্রভাষক, যিনি হাদিস অধ্যয়নে বিশেষজ্ঞ হিসেবে পরিচিত। ২০০১ সাল থেকে দারুল উলূম দেওবন্দের হাদিসের বিশেষায়িত বিভাগের প্রভাষক হিসেবে তিনি দায়িত্ব পালন করেছেন এবং বর্তমানে উক্ত বিভাগের তত্ত্বাবধায়ক। তার তত্ত্বাবধানে উলুমুল হাদিস বিষয়ে একাধিক গবেষণাধর্মী রচনা প্রকাশিত হয়েছে। 
আবদুল্লাহ মারুফি উত্তরপ্রদেশের আজমগড় জেলায় (বর্তমান মউ জেলা) পুরা মারুফে ১৯৬৭ সালে (১৩৮৬ হিজরি) জন্মগ্রহণ করেন। তার চাচা জয়নুল আবিদীন আজমী মাজাহিরুল উলুম জাদিদের হাদিস বিভাগের সাবেক তত্ত্বাবধায়ক ছিলেন। 
মারুফি "মাদ্রাসা ইশাআতুল উলূম পুরাহ মারুফ" থেকে প্রাথমিক শিক্ষা লাভ করেন। এর পর ১৯৭৮ ( ১৩৯৮ হি.) ও ১৯৮২ (১৪০২ হি.) সালের মধ্যে মাদরাসাতুল ইসলাহ, সারাই মীর, আজমগড়ে জয়নুল আবিদিন আজমির নির্দেশনায় আরবি প্রথম থেকে আরবি চতুর্থ পর্যন্ত আরবি শিক্ষা অব্যাহত রাখেন। 
১৯৮২ সালে (১৪০২ হি.) তিনি চাচা আযমির পরামর্শে দারুল উলূম দেওবন্দে ভর্তি হন এবং আরবি ৫ম শ্রেণীতে ভর্তি হন। ১৯৮৬ সালে সেখান থেকেই স্নাতক হন। ১৯৮৭ সালে তিনি দারুল উলূম দেওবন্দে ইফতা কোর্স সম্পন্ন করেন। 
তাঁর হাদিস শিক্ষকদের মধ্যে ছিলেন: নাসির আহমদ খান, আব্দুল হক আজমি, নেয়ামাতুল্লাহ আজমী, কামরুদ্দিন আহমদ গোরখপুরী, সাঈদ আহমাদ পালনপুরী, আরশাদ মাদানী, মাইরাজুল হক দেওবন্দী, মুহাম্মাদ হুসাইন বিহারী, জুবায়ের আহমদ দেওবন্দী, আব্দুল খালিক মাদ্রাসি ও রিয়াসাত আলী জাফর বিজনোরি। 
তিনি ইউনুস জৌনপুরী, আশিক ইলাহি বুলন্দশাহরি, জাইন্দুল আবিদিন আজমী ও আহমদ হাসান টনকির কাছ থেকে হাদীসে অনুমতি ( ইজাযাহ ) পেয়েছিলেন। 
১৯৮৭ সালে স্নাতক হওয়ার পর রামপুরের মাদরাসা মাতলাউল উলূমে শিক্ষক হিসেবে নিযুক্ত হন। ১৯৮৮ ও ১৯৯৬ এর মধ্যবর্তী প্রায় আট বছর তিনি জামিয়া ইসলামিয়া রিওরি তালাব, বেনারসে শিক্ষক হিসাবে কাজ করেন। 
১৯৯৬ সালে সালমান মাজাহিরির সুপারিশে মাজাহির উলূম জাদেদে তিনি হাদীস বিভাগের প্রভাষক হিসাবে নিযুক্ত হন। তিনি ২০০১ সাল পর্যন্ত প্রায় পাঁচ বছর এই দায়িত্ব পালন করেন। 
এরপর ২০০১ সাল থেকে তিনি দারুল উলূম দেওবন্দে হাদীসের বিশেষ বিভাগে প্রভাষক হিসেবে দায়িত্ব পালন করছেন এবং তিনি প্রায় বিশ বছর যাবত মুকাদ্দিমাতু ইবনে সালাহ বইটি পড়ান। বর্তমানে তিনি বিভাগের একজন তত্ত্বাবধায়ক এবং প্রভাষক হিসাবে কাজ করছেন। 
২০১৯ থেকে দারুল উলূম দেওবন্দে দারসে নিজামি পাঠ্যক্রমের হাদিস অধ্যয়নের প্রভাষক হিসেবেও তিনি দায়িত্ব পালন করছেন। 
১৯৮৭ সালে আব্দুল জব্বার আযমির হাতে বায়াতবদ্ধ হন এবং তার মৃত্যুর পর তিনি চাচা জয়নুল আবিদীন আজমির কাছে আনুগত্যের অঙ্গীকার করেন। কিন্তু পরে তিনি মুহাম্মদ জাকারিয়া কান্ধলভির পুত্র মুহাম্মদ তালহা কান্ধলভির আধ্যাত্মিক প্রশিক্ষণের অধীন হন এবং ২০০২ সালের ৫ ডিসেম্বর সুফিবাদে তাঁর দ্বারা অনুমোদিত হন। 
উলুমুল হাদিসে রচিত তিনি নিম্নলিখিত গবেষণামূলক কাজের তত্ত্বাবধান করেন:
তার রচনার মধ্যে রয়েছে:
ভৌমিক

ভৌমিক একটি স্থানীয় বাঙালি পদবী, যেটা বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যের বাঙালি হিন্দুদের মধ্যে পাওয়া যায়। এ পদবি বাঙালি কায়স্থ, মাহিষ্য ছাড়াও বঙ্গের আরো কিছু তফসিলি সম্প্রদায়ে প্রচলিত রয়েছে।
মনোজ মুন্তশির

মনোজ মুন্তশির (জন্ম: মনোজ শুক্লা; ২৭ ফেব্রুয়ারি ১৯৭৬) একজন ভারতীয় গীতিকার, কবি, চিত্রনাট্যকার। তিনি "সাইনা" (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি "কেসরি" (২০১৯)-এর "তেরি মিট্টি" ও "সাইনা" (২০২১)-এর "পরিন্দা" গানের জন্য শ্রেষ্ঠ গীতিকার বিভাগে দুটি ফিল্মফেয়ার পুরস্কারের মনোনয়ন লাভ করেন।
মনোজ শুক্লা ১৯৭৬ সালের ২৭শে ফেব্রুয়ারি উত্তরপ্রদেশের আমেথির গৌরীগঞ্জে জন্মগ্রহণ করেন। তিনি সেখানে হাল স্কুল করবাতে পড়াশোনা করেন। ১৯৯৯ সালে এলাহাবাদ বিশ্ববিদ্যালয় থেকে স্নাতক সম্পন্ন করার পর তিনি কাজের জন্য মুম্বইয়ে পাড়ি জমান। তিনি আপাতবাস্তব টিভি অনুষ্ঠান "কৌন বনেগা ক্রোড়পতি"-এর লেখনীর সুযোগ পাওয়ার পর টেলিভিশন ও চলচ্চিত্রে নিয়মিত করছেন।
মুন্তশির "এক ভিলেন" (২০১৪) চলচ্চিত্রের "গলিয়াঁ" গানের জন্য শ্রেষ্ঠ গীতিকার বিভাগে আইফা পুরস্কার-সহ একাধিক পুরস্কার অর্জন করেন। তিনি "রুস্তম" (২০১৬) চলচ্চিত্রের প্রণয় ও আবেগপূর্ণ "তেরে সঙ্গ ইয়ারা" গান লিখেন। পরের বছর তিনি নীরজ পাণ্ডে নির্মিত জীবনীমূলক "" চলচ্চিত্রের "কৌন তুঝে" গান লিখেন। দর্শক-শ্রোতা তো বটেই, চলচ্চিত্র শিল্পের প্রখ্যাত ব্যক্তিবর্গও আমাল মালিকের সুরে পলক মুছলের গাওয়া গানটির প্রশংসা করেন।
"বাহুবলী" চলচ্চিত্রের নির্মাণকালে মুন্তশির সঙ্গীত পরিচালক এম. এম. কিরবাণিকে হিন্দি ভাষায় একটি গল্প বর্ণনা করছিলেন। এস. এস. রাজামৌলি তার বর্ণনা শুনতে পান এবং তাকে "বাহুবলী" চলচ্চিত্রের হিন্দি সংস্করণের সংলাপ লেখার জন্য নিয়োগ দেন। মুন্তশির রাজমৌলিকে চলচ্চিত্রের লেখনীর কাজে তার অভিজ্ঞতার স্বল্পতার কথা জানান, কিন্তু রাজমৌলি তার উপর পূর্ণ আস্থা রাখেন। তিনি "" (২০১৬) ও "" (২০১৭) চলচ্চিত্র দুটির হিন্দি সংলাপ লিখেন। চলচ্চিত্র দুটির সাফল্যের পর তিনি দক্ষিণ ভারতীয় একাধিক চলচ্চিত্রের হিন্দি সংস্করণের সংলাপ লেখার প্রস্তাব পান, কিন্তু তিনি এই সময়ে মার্কিন চলচ্চিত্র "ব্ল্যাক প্যান্থার" (২০১৮)-এর হিন্দি ডাবড সংস্করণের কাজ শুরু করেন, যা ২০১৮ সালের ১৬ই ফেব্রুয়ারি মুক্তি পায়।
তিনি "কেসরি" (২০১৯) চলচ্চিত্রের "তেরি মিট্টি" গানের জন্য শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন। পুরস্কার প্রদানের পর বিজয়ী না হওয়ায় তিনি টুইটারে হতাশা প্রকাশ করেন। তিনি "সাইনা" (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং এই চলচ্চিত্রের "পরিন্দা" গানের জন্য তার দ্বিতীয় ফিল্মফেয়ার পুরস্কারের মনোনয়ন লাভ করেন।
পশ্চিমবঙ্গের পর্যটক আকর্ষণ কেন্দ্রের তালিকা

পশ্চিমবঙ্গের পর্যটক আকর্ষণ কেন্দ্রের  তালিকা বলতে ভারতের পশ্চিমবঙ্গ রাজ্যের পর্যটন কেন্দ্রগুলিকে বোঝায়।পশ্চিমবঙ্গ হল ভারতের পূর্বে একটি রাজ্য এবং এটি দেশের চতুর্থ-সবচেয়ে জনবহুল । এএটি বিশ্বের সপ্তম সর্বাধিক জনবহুল উপ-জাতীয় সত্ত্বা, যার জনসংখ্যা ৯১ মিলিয়নেরও বেশি। এটি নেপাল, ভুটান এবং বাংলাদেশ এবং ভারতের উড়িষ্যা, ঝাড়খন্ড, বিহার, সিকিম এবং আসাম রাজ্যগুলির সীমানা ঘিরে রয়েছে। এইরাজ্যের রাজধানী হল কলকাতা (পূর্বে "কলিকাতা / ক্যালকাটা" )।পশ্চিমবঙ্গ দুটি বিস্তৃত প্রাকৃতিক অঞ্চলকে ঘিরে: দক্ষিণে গাঙ্গেয় সমভূমি এবং উত্তরে উপ-হিমালয় ও হিমালয় এলাকা।এর সাথে রয়েছে দুটি প্রধান প্রাকৃতিক অঞ্চল অর্থাৎ পশ্চিম মালভূমি এবং মহান সুন্দরবন বদ্বীপ।
এটি পূর্ব ভারতের সবচেয়ে বড় শহর এবং সড়ক, রেল ও বিমান দ্বারা ভালভাবে সংযুক্ত।
শিলিগুড়ি - উত্তরবঙ্গের বৃহত্তম শহর উত্তরবঙ্গের সমস্ত গন্তব্যগুলি কভার করার জন্য আরেকটি আদর্শ কেন্দ্র এবং কলকাতার বিকল্প হবে।এই শহরটি পশ্চিমবঙ্গের দ্বিতীয় বৃহত্তম নগর কেন্দ্র এবং রাস্তা, রেল এবং বিমান দ্বারাও ভালভাবে সংযুক্ত।
পশ্চিমবঙ্গের কিছু পর্যটন কেন্দ্রের তালিকা নিচে দেওয়া হল:
কাজী রফিকুল ইসলাম (অধ্যাপক)

কাজী রফিকুল ইসলাম (জন্ম: ৩১ ডিসেম্বর ১৯৭৩) একজন বাংলাদেশী ফার্মাকোলজিস্ট। তিনি বাংলাদেশ কৃষি বিশ্ববিদ্যালয়ের ফার্মাকোলজি বিভাগের অধ্যাপক এবং পটুয়াখালী বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।
রফিকুল ইসলাম ১৯৭৩ সালের ৩১ ডিসেম্বর বরিশাল জেলার সদর উপজেলায় জন্মগ্রহণ করেন। তার বাবার নাম কাজী আবদুল খালেক ও মায়ের নাম কাজী রাবেয়া বেগম। তিনি বরিশালের ব্যাপ্টিস্ট মিশন বালক উচ্চ বিদ্যালয় থেকে ১৯৮৮ সালে এসএসসি ও সরকারি ব্রজমোহন কলেজ থেকে ১৯৯০ সালে এইচএসসি পাস করেন। তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদ থেকে ১৯৯৪ সালে ডক্টর অব ভেটেরিনারি মেডিসিন (ডিভিএম) ও ১৯৯৮ সালে ফার্মাকোলজি বিষয়ে এমএস ডিগ্রি লাভ করেন। তিনি জাপানের কাগওয়া বিশ্ববিদ্যালয় থেকে ২০১১ সালে পিএইচডি ডিগ্রি অর্জন করেন। এছাড়া তিনি একাধিক পোস্ট ডক্টরাল গবেষণা সম্পন্ন করেছেন।
কাজী রফিকুল ইসলাম বাংলাদেশ কৃষি বিশ্ববিদ্যালয়ের ফার্মাকোলজি বিভাগে ২০০২ সালে প্রভাষক হিসেবে যোগদান করেন। পর্যায়ক্রমে তিনি ২০০৪ সালে সহকারী অধ্যাপক, ২০১১ সালে সহযোগী অধ্যাপক এবং ২০১৬ সালে অধ্যাপক পদে উন্নীত হন। তিনি ২০২৪ সালের ২৫ সেপ্টেম্বর পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৬ সেপ্টেম্বর আনুষ্ঠানিকভাবে দায়িত্ব গ্রহণ করেন।
জাতীয় ও আন্তর্জাতিক জার্নালে তার শতাধিক গবেষণাপত্র প্রকাশিত হয়েছে।
মুহাম্মদ তালহা কান্ধলভি

মুহাম্মদ তালহা কান্ধলভি (২৮ মে, ১৯৪১-১২ আগস্ট ২০১৯) ছিলেন একজন ভারতীয় ইসলামি পণ্ডিত ও সুফি, যিনি মাজাহির উলূম জাদিদ মাদ্রসার উপদেষ্টা কমিটির সভাপতি এবং এর সেক্রেটারি হিসাবে দায়িত্ব পালন করেছিলেন। তিনি ছিলেন মুহাম্মদ জাকারিয়া কান্ধলভির একমাত্র পুত্র। 
তালহা ১৯৪১ সালের ২৮ মে দিল্লির হযরত নিজাম উদ্দিন এলাকায় জন্মগ্রহণ করেন এবং তিনি মুহাম্মদ জাকারিয়া কান্ধলভির একমাত্র পুত্র ছিলেন। তার মাতুল পিতা ছিলেন মুহাম্মদ ইলিয়াস কান্ধলভি। 
তিনি ১৯৫৬ সালে কুরআন মুখস্থ করেন এবং নিজের প্রাথমিক শিক্ষা উর্দু, ফার্সি ও আরবি ভাষায় দক্ষতা অর্জন নিজামউদ্দিন ও মাজাহির উলুম সাহারানপুরে সম্পন্ন করেন।
১৯৬২ সালের মার্চে তিনি প্রথম বারের মতো জামিয়া মাযাহির উলুমে আনুষ্ঠানিকভাবে ভর্তি হন, যেখানে তিনি এক বছরে "শরহে জামি", "আল-হিদায়ার" প্রথম দুই খণ্ড, মিশকাতুল মাসাবিহ এবং অন্যান্য গ্রন্থ অধ্যয়ন করেন। পরে তিনি দিল্লিতে ফিরে যান এবং সেখানে তার বাকি শিক্ষা সম্পন্ন করেন। তিনি ১৯৬৪ সালের ডিসেম্বরে দাওরা-এ-হাদিস সমাপ্তির পর স্নাতক হন। এ সময়ে তিনি ইনামুল হাসান কান্ধলভির কাছে "সহিহ বুখারি," ইউসুফ কান্ধলভির কাছে শরহে মায়ানিল "আসার" এবং ইজহারুল হাসান কান্ধলভি, উবাইদুল্লাহ বাল্যাভি ও ইয়াকুব সাহারানপুরির কাছে অন্য হাদিস গ্রন্থাবলী অধ্যয়ন করেন। 
তিনি পিতার আদেশে আবদুল কাদির রায়পুরির হাতে বায়াত গ্রহণ করেন। পরবর্তীতে ১৯৬২ সালে আবদুল কাদের রায়পুরি মৃত্যুর পর পিতার নিকটে আধ্যাত্মিক শিক্ষা গ্রহণ করেন। ১৩৯৩ হিজরিতে তার পিতা তাকে মাহমুদ হাসান গঙ্গোহী ও মুনাওয়ার হুসাইন বিহারির কাছে বায়াতের অনুমতি দেন।
১৯৬১ সালে তালহা কান্ধলভি ইফতিখার-উল-হাসান কান্ধলভির কন্যা নাজমা খাতুনকে বিয়ে করেন। তবে তাদের কোন সন্তান হয়নি এবং নাজমা খাতুন ২০১৮ সালের ১৮ জুন মিরাটের আনান্দ্ হাসপাতালে মৃত্যু বরণ করেন।
১৯৮২ খ্রিস্টাব্দের ১০ আগস্ট মুহাম্মদ তালহা মাযাহির উলুম সাহারানপুরের পরামর্শদাতা কমিটির (মজলিস-এ-শুরা) সদস্য নির্বাচিত হন। 
১৯৮৫ সালের ৫ই মার্চ মাযাহির উলুমের পরামর্শদাতা কমিটি তাকে মাযাহির উলুম জাদিদের সচিব হিসেবে নির্বাচিত করে, যে পদ থেকে তিনি ১২ মে, ১৯৯৩ সালে আনুষ্ঠানিকভাবে পদত্যাগ করেন। 
১৯৯৯ সালের ২৮ জুন মাযাহির উলুম জদিদ মাদ্রাসার পরামর্শদাতা কমিটি তাকে পৃষ্ঠপোষক নির্বাচিত করে, যা তিনি মৃত্যুর পূর্ব পর্যন্ত পরিচালনা করেন। 
২০০৭ সাল থেকে তার মৃত্যুর আগ পর্যন্ত তিনি দারুল উলুম দেওবন্দের পরামর্শ কমিটির সদস্য ছিলেন। 
তিনি মুসলিম শিশুদের ধর্মীয় শিক্ষা দেওয়ার জন্যে গ্রাম থেকে গ্রাম শহর থেকে শহর পর্যন্ত ইসলামি স্কুল (মক্তব) স্থাপন আন্দোলনে গুরুত্বপূর্ণ ভূমিকা পালন করেন।
তিনি ২০১৯ সালের ১২ আগস্ট (১০ যিলহাজ, ১৪৪০ হিজরি) তারিখে মিরাটের আনান্দ হাসপাতালেে মৃত্যু বরণ করেন। তার জানাজা সাহারানপুরে আরশাদ মাদানির ইমামতিতে অনুষ্ঠিত হয়, যেখানে তাকে তার বংশীয় হাজি শাহ কবরস্থানে দাফন করা হয়।
সুরপাল

সুরপাল, পঞ্চমস্বর্গরক্ষক, ক্যলক্বাইল, কলক্বাইল বা কালক্বাইল ( ) ইসলামে একজন দেবদূত, যিনি পঞ্চম স্বর্গের প্রবেশদ্বার পাহারা দেন এবং হূরীদের শাসন করেন। তাঁকে নানা ভূতের আচার-অনুষ্ঠানেও ডাকা হয়।
ইন্টারপিডিয়া

ইন্টারপিডিয়া ছিল প্রথম প্রস্তাবিত অনলাইন বিশ্বকোষগুলোর মধ্যে একটি। এতে যে কেউ নিবন্ধ লিখে তা ইন্টারপিডিয়ার সমস্ত পৃষ্ঠার কেন্দ্রীয় ক্যাটালগে জমা দিতে পারতো।
রিক গেটস ইন্টারপিডিয়া প্রকল্পটি শুরু করেছিলেন। তিনি ১৯৯৩ সালের ২৫ অক্টোবর PACS-L (Public-Access Computer Systems Forum) লিস্টসার্ভে "দ্য ইন্টারনেট এনসাইক্লোপিডিয়া" শিরোনামে একটি বার্তা পোস্ট করেছিলেন। সেই বার্তায় তিনি নিম্নলিখিত ভাবনাগুলো উল্লেখ করেছিলেন:
১৯৯৩ সালের নভেম্বরে, 'আলোচনা' একটি নির্দিষ্ট মেইলিং লিস্টে স্থানান্তরিত হয়েছিল। পরবর্তীতে এটি Usenet নিউজগ্রুপ comp.infosystems.interpedia দ্বারা পরিপূরক করা হয়।
এতে কয়েকটি স্বতন্ত্র "সীল অনুমোদন" (SOAP) সংস্থার কল্পনা করা হয়েছিল যারা তাদের পছন্দ অনুযায়ী মানদণ্ডের ভিত্তিতে ইন্টারপিডিয়া নিবন্ধগুলোকে রেট প্রদান করবে। এরপর ব্যবহারকারীরা সিদ্ধান্ত নিতে পারবে কোন সংস্থার সুপারিশ অনুসরণ করবেন।
নিকারী গোষ্ঠী

নিকারি (নিকারি) বা নিকেরি (নিকেরি) দক্ষিণবঙ্গ অঞ্চলের একটি মুসলিম সম্প্রদায়। 
নিকারিরা মূলত ধর্মান্তরিত মুসলিম। তারা মূলত মাছ ও ফলের পাইকারী বিক্রেতা । তারা সাধারণত সুন্দরবন অঞ্চলে মাছ ধরার কাজ করে।
নিকারিরা এখনও তাদের সমষ্টিগত সমাজে বাস করে যাকে বলা হয় "পাড়া ।" তারা তাদের সমাজের বাইরের লোকেদের সাথে খুব একটা মেশে না।
পান্তালা ফ্লেভসেন্স

পান্তালা ফ্লেভসেনস, গ্লোব স্কিমার, গ্লোব ওয়ান্ডারার বা ওয়ান্ডারিং গ্লাইডার, লিবেলুলিডি পরিবারের একটি বিস্তৃত ড্রাগনফ্লাই । এই প্রজাতি এবং "পান্তালা হাইমেনিয়া", "স্পট-উইংড গ্লাইডার", "পান্তালা" প্রজাতির একমাত্র সদস্য। এটি ১৭৯৮ সালে জোহান ক্রিশ্চিয়ান ফ্যাব্রিসিয়াস প্রথম বর্ণনা করেছিলেন এটিকে গ্রহের সবচেয়ে বিস্তৃত ড্রাগনফ্লাই হিসাবে বিবেচনা করা হয়, অ্যান্টার্কটিকা ব্যতীত প্রতিটি মহাদেশে ভাল জনসংখ্যা রয়েছে, যদিও ইউরোপে এটি বিরল। গ্লোব স্কিমাররা প্রায় ১৮,০০০ এর একটি বার্ষিক বহু প্রজন্মের ভ্রমণ করে কিমি (প্রায় ১১,২০০ মাইল); মাইগ্রেশন সম্পূর্ণ করতে, স্বতন্ত্র গ্লোব স্কিমাররা ৬,০০০-এর বেশি উড়ে যায় কিমি (৩,৭৩০ মাইল)-সব পোকামাকড় প্রজাতির সবচেয়ে দূরবর্তী স্থানান্তরগুলির মধ্যে একটি।
ট্যাম্পাইন্স রোভার্স ফুটবল ক্লাব

ট্যাম্পাইন্স রোভার্স ফুটবল ক্লাব (বর্তমানে স্পন্সরজনিত কারণে বিজি ট্যাম্পাইন্স রোভার্স), হল সিঙ্গাপুরের ট্যাম্পাইন্স শহর ভিত্তিক একটি পেশাদার ফুটবল ক্লাব। বর্তমানে এই ক্লাব সিঙ্গাপুরের সর্বোচ্চ লিগ এসপিএলে অংশগ্রহণ করে। ক্লাবটি এখনও পর্যন্ত ৫টি লিগ শিরোপা, ৪টি সিঙ্গাপুর কাপ, ৫টি সিঙ্গাপুর কমিউনিটি শিল্ড ও ১ বার আসিয়ান ক্লাব চ্যাম্পিয়নশিপ জিতেছে। 
ট্যাম্পাইন্স রোভার্স হল সিঙ্গাপুরের সবচেয়ে ব্যাপকভাবে সমর্থিত ফুটবল ক্লাবগুলির মধ্যে একটি, যা হোম এবং অ্যাওয়ে উভয় খেলাতেই বেশি উপস্থিতি আকর্ষণ করে। এর প্রধান প্রতিদ্বন্দ্বী হল গেলাং ইন্টারন্যাশনাল, যার সাথে তারা 'ইস্টার্ন ডার্বি'-তে প্রতিদ্বন্দ্বিতা করে।
থাইল্যান্ডের জাতীয় খেলোয়াড়দের যেমন সান্তি চাইয়াফুর্ক, চোকেতাউই প্রমরুত, আত্তাপং নূপ্রম, সানরাওয়াত দেচমিত্র ভোরাওয়ান চিতাভানিচ তত্ত্বাবধানে ২০০৪ থেকে ২০১০ সাল পর্যন্ত ট্যাম্পাইন্স রোভার্সের ফলপ্রসূ ইতিহাস রয়েছে। সেপ্টেম্বর ২০২৩-এ, এই ক্লাব থাই লিগ ১-এর, বিজি পাথুম ইউনাইটেড-এর সাথে তিন বছরের সহযোগিতায় স্বাক্ষর করেছে।
"বোল্ড সেই প্রতিযোগিতাগুলির জন্য যা বর্তমানে সক্রিয়।"
বিকল্প বাস্তবতা

বিকল্প বাস্তবতা (বা অন্য বাস্তবতা) প্রায়শই কল্পকাহিনীতে সমান্তরাল মহাবিশ্বকে বোঝায়, একটি স্বয়ংসম্পূর্ণ পৃথক তথা আলাদা বিশ্ব, মহাবিশ্ব বা বাস্তবতা যা বাস্তব জগতের সাথে সহাবস্থান করে তথা একই সাথে অবস্থান করে, যা কল্পনা এবং বিজ্ঞান কল্পকাহিনীতে ব্যবহৃত একটি পুনরাবৃত্তিমূলক প্লট পয়েন্ট বা সেটিং হিসাবে ব্যবহৃত হয়। .
বিকল্প বাস্তবতা এছাড়াও উল্লেখ করতে পারে:
তরমুজ (ফিলিস্তিনি প্রতীক)

তরমুজ (দক্ষিণ লেভান্টাইন আরবি: بطيخ, রোমানাইজড: baṭṭīkh) ফিলিস্তিনি ভূখণ্ডে ইসরায়েলের দখলদারিত্বের বিরুদ্ধে ফিলিস্তিনিদের সংগ্রামের প্রতিচ্ছবি হিসেবে ব্যবহৃত একটি প্রতীক। 
প্যান আরব রঙে (লাল, সবুজ, সাদা এবং কালো) রঙিন ফিলিস্তিনের পতাকা ইসরায়েলে কিছু নির্দিষ্ট পরিস্থিতিতে নিষিদ্ধ হওয়ার ফলে স্থানীয়ভাবে উৎপাদিত এবং একই রঙের তরমুজ ফিলিস্তিনি প্রতীক হিসেবে দীর্ঘ সময় ধরে বিকল্প হিসেবে ব্যবহৃত হয়ে আসছে। ১৯৬৭ সালের ছয় দিনের যুদ্ধের পর, ইসরায়েল গাজা উপত্যকা এবং পশ্চিম তীরে ফিলিস্তিনি পতাকা এবং এর রঙ প্রদর্শন নিষিদ্ধ করে। তখন কেউ এই পতাকা প্রদর্শন করলে ইসরায়েলি সেনাবাহিনী তাদের গ্রেফতার করত।
১৯৮০ সালে ইসরায়েলি প্রতিরক্ষা বাহিনী রামাল্লাহতে একটি আর্ট গ্যালারি বন্ধ করে দেয়। প্রদর্শনী আয়োজকদের আইডিএফ জানায় যে নিয়ম অনুযায়ী ফিলিস্তিনিদের লাল, সবুজ, কালো এবং সাদা রঙ প্রদর্শন করা নিষিদ্ধ। তরমুজও সেই ধরণের শিল্পকর্মের একটি, যা ইসরায়েলি সেনাবাহিনীর নিয়মের লঙ্ঘন হিসেবে গণ্য হয়েছিল।
১৯৯৩ সালে অসলো চুক্তির অংশ হিসেবে ইসরায়েল ফিলিস্তিনি পতাকার উপর থেকে নিষেধাজ্ঞা তুলে নেয়। সেই সময়, দ্য নিউ ইয়র্ক টাইমস জানায় যে অতীতে "তরমুজের টুকরো বহন করার জন্য তরুণদের গ্রেফতার করা হয়েছিল," তবে ফিলিস্তিনি শিল্পী সুলেইমান মনসুর এই দাবির সত্যতা নিয়ে সন্দেহ প্রকাশ করেছেন। পরে নিবন্ধে সম্পাদকীয় নোটে বলা হয়, "পরিস্থিতির অস্পষ্টতা বিবেচনায়, দ্য টাইমসের হয় এই গল্পটি বাদ দেওয়া উচিত ছিল বা স্পষ্ট করা উচিত ছিল যে রিপোর্টটি নিশ্চিত নয়।" যদিও মনসুর তরমুজ নিয়ে একটি প্রাথমিক আলোচনার কথা শুনেছেন, তিনি ২০০৭ সালের আগে তরমুজকে ফিলিস্তিনি প্রতীকে পরিণত করার কোনো উদাহরণ দেখেননি। তখন খালেদ হোরানি "সাবজেক্টিভ অ্যাটলাস অফ প্যালেস্টাইন" প্রকল্পের জন্য একটি ছবি তৈরি করেছিলেন।
তরমুজ ব্যবহার করেছেন এমন অন্যান্য শিল্পীদের মধ্যে রয়েছেন সারাহ হাতাহেত, সামি বুখারি, আয়া মোবাইদিন এবং বিসান আরাফাত।
২০২৩ সালে ইসরায়েলের জাতীয় নিরাপত্তা মন্ত্রণালয় জনসম্মুখে ফিলিস্তিনি পতাকা প্রদর্শন নিষিদ্ধ করে। এর প্রতিক্রিয়ায়, অনেক ইসরায়েলি তাদের গাড়ি বা বস্তুতে তরমুজের স্টিকার লাগায়, যার ওপর লেখা ছিল "এটি ফিলিস্তিনি পতাকা নয়।"
২০২৩ সালে ইসরায়েল-হামাস যুদ্ধ শুরু হওয়ার পর থেকে এই তরমুজের প্রতীকটি নতুন করে জনপ্রিয়তা পায়। সামাজিক যোগাযোগমাধ্যমে ফিলিস্তিনের প্রতি সমর্থন জানাতে অনেকে এটি ব্যবহার করতে থাকেন। সরাসরি ফিলিস্তিনি পতাকা বা ফিলিস্তিনি প্রতীক ব্যবহার করলে বাঁধা বা ব্যানের শিকার হতে পারে এমন প্ল্যাটফর্মে ফিলিস্তিনের প্রতি সমর্থন জানানে ব্যবহারকারীগণ তরমুজ প্রতিকটি ব্যবহার করেন।
নাম সু-হিয়ন

নাম সু-হিয়ন (; জন্ম: ২৭ জানুয়ারি ২০০৫) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০২৪ সালে অসিক্রীড়ায় অভিষেক করা সু-হিয়ন দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।
নাম সু-হিয়ন ২০০৫ সালের ২৭শে জানুয়ারি তারিখে দক্ষিণ কোরিয়ার সুনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।
সু-হিয়ন দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৪৪টি ১০ পয়েন্ট অর্জন করে সর্বমোট ৬৮৮ পয়েন্ট নিয়ে তিনি ২য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬৩তম স্থান অধিকারী মিশরের জানা আলির মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লিজা বারবেলাঁর বিরুদ্ধে ৬–০ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিলেন, যেখানে তিনি দক্ষিণ কোরিয়ার লিম সি-হিয়নের কাছে পরাজিত হয়ে রৌপ্য পদক জয়লাভ করেছেন।
এছাড়াও তিনি জন হুন-ইয়ং এবং লিম সি-হিয়নের সাথে দক্ষিণ কোরীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২৩টি ১০ পয়েন্ট অর্জন করে সর্বমোট ২০৪৬ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে নেদারল্যান্ডসের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা চীনকে পরাজিত করে স্বর্ণ পদক জয়লাভ করেছে।
ইয়াং শিয়াওলেই

ইয়াং শিয়াওলেই (; জন্ম: ২৮ জুন ২০০০) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
শিয়াওলেই চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।
ইয়াং শিয়াওলেই ২০০০ সালের ২৮শে জুন তারিখে চীনের চিয়াংসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
শিয়াওলেই চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭৩ পয়েন্ট নিয়ে তিনি ৩য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬২তম স্থান অধিকারী তুরস্কের রিহাব আল ওয়ালিদের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি আন ছিশুয়ান এবং লি চিয়ামানের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।
অন্যদিকে তিনি এবং ওয়াং ইয়ান একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৮ পয়েন্ট নিয়ে ৪র্থ স্থান অধিকার করেছিল। অতঃপর ১৬ দলের পর্বে স্পেনের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
কেসি কোফহোল্ড

কেসি কোফহোল্ড (; জন্ম: ৬ মার্চ ২০০৪) হলেন একজন মার্কিন তীরন্দাজ, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
কোফহোল্ড মার্কিন যুক্তরাষ্ট্রের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।
কেসি কোফহোল্ড ২০০৪ সালের ৬ই মার্চ তারিখে মার্কিন যুক্তরাষ্ট্রের পেনসিলভেনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
কোফহোল্ড মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭২ পয়েন্ট নিয়ে তিনি ৪র্থ স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬১তম স্থান অধিকারী গিনির ফাতুমাতা সিলার মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লেই চেন-ইংয়ের কাছে ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি ক্যাটালিনা জিনোরিয়েগা এবং জেনিফার মুসিনো-ফের্নান্দেসের সাথে মার্কিন দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭১টি ১০ পয়েন্ট অর্জন করে সর্বমোট ১৯৪৫ পয়েন্ট নিয়ে ৮ম স্থান অধিকার করেছিল। অতঃপর প্রাথমিক পর্বে তারা চীনা তাইপেইয়ের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
অন্যদিকে তিনি এবং ব্র্যাডি এলিসন একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৯ পয়েন্ট নিয়ে ৩য় স্থান অধিকার করেছিল। অতঃপর সেমি-ফাইনালে জার্মানির কাছে ৫–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা ভারতকে পরাজিত করে ব্রোঞ্জ পদক জয়লাভ করেছে।
এলিফ বেরা গোক্কির

এলিফ বেরা গোক্কির (; জন্ম: ১১ নভেম্বর ২০০৭; এলিফ গোক্কির নামে সুপরিচিত) হলেন একজন তুর্কি তীরন্দাজ, যিনি তুরস্কের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০২৩ সালে তীরন্দাজীতে অভিষেক করা গোক্কির তুরস্কের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
এলিফ বেরা গোক্কির ২০০৭ সালের ১১ই নভেম্বর তারিখে তুরস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।
গোক্কির তুরস্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৭১ পয়েন্ট নিয়ে তিনি ৫ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬০তম স্থান অধিকারী মালয়েশিয়ার নুরুল ফাজিলের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে জন হুন-ইয়ংয়ের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
অন্যদিকে তিনি এবং মেতে গাজোজ একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৭ পয়েন্ট নিয়ে ৬ষ্ঠ স্থান অধিকার করেছিল। অতঃপর ১৬ দলের পর্বে জাপানের কাছে ৫–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
সিভিক ভলান্টিয়ার

সিভিক ভলান্টিয়ার (), সংক্ষেপে সিভি (), ভারতের পশ্চিমবঙ্গ রাজ্যের একটি আইন প্রয়োগকারী বাহিনী। ২০১৩ সালে পশ্চিমবঙ্গ পুলিশকে সাহায্য করার জন্য এই বাহিনী গঠন করা হয়েছিল। তখন এর নাম সিভিক পুলিশ ভলান্টিয়ার () ছিল। পরে বিবিধ বিতর্কের জন্য ২০১৪ সালে বাহিনীর নাম থেকে "পুলিশ" কথাটি বাদ দেওয়া হয়। মূলত যান চলাচল নিয়ন্ত্রণ ও মেলা-পার্বণে ভিড় সামলানো এদের দায়িত্ব।
পশ্চিমবঙ্গের মুখ্যমন্ত্রী দপ্তরের ওয়েবসাইট অনুযায়ী, পশ্চিমবঙ্গ পুলিশে পর্যাপ্ত কর্মচারী না থাকার জন্য ২০১৩ সালে রাজ্যে ৪০,০০০ পুলিশ এবং ১,৩০,০০০ সিভিক পুলিশ ভলান্টিয়ার নিয়োগের সিদ্ধান্ত নেওয়া হয়। কিন্তু বাহিনীর নামে "পুলিশ" শব্দটি থাকায় বিভিন্ন মহলে, এমনকি পুলিশ মহলেও আলোচনা হয়েছিল। পরে ২০১৪ সালের মাঝামাঝি সময়ে বাহিনীর নাম থেকে "পুলিশ" কথাটি বাদ দেওয়া হয় এবং তার নাম "সিভিক ভলান্টিয়ার" রাখা হয়। তবে এখনও এই বাহিনী "সিভিক পুলিশ" নামে জনপ্রিয়।
স্বরাষ্ট্র ও পার্বত্য বিষয়ক দপ্তর পুলিশের সহকারী হিসাবে চুক্তির ভিত্তিতে সিভিক ভলান্টিয়ারদের নিয়োগ করে, এবং ছয়মাস অন্তর এই চুক্তির পুনর্নবীকরণ হওয়ার কথা। জেলা স্তরে কমিটি তৈরি করে সিভিক পুলিশ ভলান্টিয়ার নিয়োগ করা হয়। রাজ্য সরকারের নিয়মবিধি অনুযায়ী, কেবল ২০ থেকে ৬০ বছরের বয়সীরা সিভিক ভলান্টিয়ার পদের জন্য আবেদন করতে পারে। প্রথমদিকে শিক্ষাগত যোগ্যতা মাধ্যমিক থাকলেও পরে সেটা কমিয়ে অষ্টম শ্রেণি উত্তীর্ণতে করা হয়েছিল।
কলকাতা পুলিশের তরফে একটি বিজ্ঞপ্তিতে সিভিক ভলান্টিয়ারদের এখতিয়ার প্রকাশ করা হয়েছিল। এর আগে পশ্চিমবঙ্গ পুলিশ দ্বারা প্রকাশিত নির্দেশিকাতেও অনুরূপ এখতিয়ারের কথা বলা হয়েছে। সেই অনুযায়ী সিভিক ভলান্টিয়াররা নিম্নলিখিত জায়গায় পুলিশবাহিনীর সাহায্য করতে পারবে:
বিভিন্ন বিষয়ে সিভিক ভলান্টিয়াররা সমালোচিত হয়েছে। তিন সপ্তাহের মৌলিক প্রশিক্ষণ এবং শিক্ষাগত যোগ্যতা অষ্টম শ্রেণি উত্তীর্ণের জন্য অবসরপ্রাপ্ত পুলিশ আধিকারিকরা সিভিক ভলান্টিয়ারদের নিয়োগ প্রক্রিয়া নিয়ে সমালোচনা করেছে। একজন প্রাক্তন আইপিএস আধিকারিকের মতে, অস্থায়ী বন্দোবস্ত হিসাবে সিভিক ভলান্টিয়াররা রাজ্য পুলিশের দীর্ঘমেয়াদী পদশূন্যতার সমস্যাকে সমাধান করতে পারেনি, এবং যোগ্যতার জায়গায় মূলত নেতাদের সুপারিশ অনুযায়ী সিভিক ভলান্টিয়ারদের নিয়োগ করা হয়। তিনি এটাও বলেছেন যে যেখানে একজন পুলিশ আধিকারিককে কড়া প্রশিক্ষণের মধ্যে যেতে হয়, সেখানে সিভিক ভলান্টিয়ারদের তিন সপ্তাহের মৌলিক প্রশিক্ষণ দেওয়া হয়। সিভিক ভলান্টিয়াররা প্রায় সবাই বাইকে "" লেখে।
২০২৩ সালের মার্চ মাসে কলকাতা উচ্চ আদালতের বিচারপতি রাজশেখর মান্থা পশ্চিমবঙ্গ পুলিশকে একটি নির্দেশ দিয়েছিলেন। সেই নির্দেশ অনুযায়ী, সিভিক ভলান্টিয়াররা আইনশৃঙ্খলা রক্ষার কোনো দায়িত্বগ্রহণ করতে পারবে না। এর ফলে রাজ্য পুলিশ তাদের জন্য একটি নির্দেশিকা জারি করেছিল।
হরিণী অমরসূর্য

হরিণী অমরসূর্য (জন্মঃ ৬ মার্চ ১৯৭০) শ্রীলঙ্কার একজন রাজনীতিবিদ, তিনি ২০২৪ সালের ২৪শে সেপ্টেম্বর তারিখ থেকে শ্রীলঙ্কার প্রধানমন্ত্রী হিসেবে দায়িত্ব পালন করছেন।
ব্যক্তিগত মতাদর্শের ক্ষেত্রে হরিণী একজন উদারপন্থী মানুষ, তিনি শ্রীলঙ্কায় নারী অধিকার, যুব অধিকার, লিঙ্গ অসমতা নিয়ে গবেষণা করেছেন। তার জন্ম হয়েছিলো গালেতে, তিনি পড়াশোনা করেছেন ভারতের হিন্দু কলেজ এবং দিল্লি বিশ্ববিদ্যালয়ে, এছাড়াও তিনি অস্ট্রেলিয়ার একটি বিশ্ববিদ্যালয় এবং যুক্তরাজ্যের এডিনবরা বিশ্ববিদ্যালয়েও পড়েছেন।
সান্যাল

সান্যাল একটি স্থানীয় বাঙালি পদবী যা সাধারণত বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যের বাঙালি হিন্দুদের মধ্যে পাওয়া যায়। সান্যালরা বাঙালি ব্রাহ্মণ সম্প্রদায়ের বরেন্দ্র শ্রেণীর অন্তর্ভুক্ত।
ডিয়ানান্ডা খোইরুনিসা

ডিয়ানান্ডা খোইরুনিসা (; জন্ম: ১৬ মার্চ ১৯৯৭) হলেন একজন ইন্দোনেশীয় তীরন্দাজ, যিনি ইন্দোনেশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৩ সালে তীরন্দাজীতে অভিষেক করা খোইরুনিসা ইন্দোনেশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
ডিয়ানান্ডা খোইরুনিসা ১৯৯৭ সালের ১৬ই মার্চ তারিখে ইন্দোনেশিয়ার পূর্ব জাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
খোইরুনিসা ইন্দোনেশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৭০ পয়েন্ট নিয়ে তিনি ৬ষ্ঠ স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৯তম স্থান অধিকারী নেদারল্যান্ডসের লাউরা ভান ডের ভিনকেলের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে লিজা বারবেলাঁর কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি সিফা নুরাফিফাহ কামাল এবং রেজা অক্তাভিয়ার সাথে ইন্দোনেশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৫টি ১০ পয়েন্ট অর্জন করে সর্বমোট ১৯৬০ পয়েন্ট নিয়ে ৭ম স্থান অধিকার করেছিল। অতঃপর প্রাথমিক পর্বে তারা মালয়েশিয়াকে ৫–৩ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে চীনের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
অন্যদিকে তিনি এবং আরিফ দুই আঙ্গেস্তু একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৩টি ১০ পয়েন্ট অর্জন করে সর্বমোট ১৩২৬ পয়েন্ট নিয়ে ১২তম স্থান অধিকার করেছিল। অতঃপর ১৬ দলের পর্বে ভারতের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
আলেহান্দ্রা ভালেনসিয়া

আলেহান্দ্রা ভালেনসিয়া ত্রুহিয়ো (; জন্ম: ১৭ অক্টোবর ১৯৯৪; আলেহান্দ্রা ভালেনসিয়া নামে সুপরিচিত) হলেন একজন মেক্সিকীয় তীরন্দাজ, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১০ সালে তীরন্দাজীতে অভিষেক করা ভালেনসিয়া মেক্সিকোর হয়ে ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ২টি ব্রোঞ্জ পদক জয়লাভ করেছেন।
আলেহান্দ্রা ভালেনসিয়া ত্রুহিয়ো ১৯৯৪ সালের ১৭ই অক্টোবর তারিখে মেক্সিকোর সোনোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ভালেনসিয়া মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৬৯ পয়েন্ট নিয়ে তিনি ৮ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৭তম স্থান অধিকারী মার্কিন যুক্তরাষ্ট্রের জেনিফার মুসিনো-ফের্নান্দেসের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে লিম সি-হিয়নের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি আনহেলা রুইস এবং আনা পাউলা ভাসকেসের সাথে মেক্সিকীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৮টি ১০ পয়েন্ট অর্জন করে সর্বমোট ১৯৮৬ পয়েন্ট নিয়ে ৩য় স্থান অধিকার করেছিল। অতঃপর কোয়ার্টার-ফাইনালে তারা জার্মানিকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের কাছে ৫–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা নেদারল্যান্ডসকে পরাজিত করে ব্রোঞ্জ পদক জয়লাভ করেছে।
অন্যদিকে তিনি এবং মাতিয়াস গ্রান্দে একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৭টি ১০ পয়েন্ট অর্জন করে সর্বমোট ১৩৪৫ পয়েন্ট নিয়ে ৭ম স্থান অধিকার করেছিল। অতঃপর কোয়ার্টার-ফাইনালে জার্মানির কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
লি চিয়ামান

লি চিয়ামান (; জন্ম: ১৮ আগস্ট ১৯৯৭) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৮ সালে তীরন্দাজীতে অভিষেক করা চিয়ামান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।
লি চিয়ামান ১৯৯৭ সালের ১৮ই আগস্ট তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
চিয়ামান চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬৭ পয়েন্ট নিয়ে তিনি ৯ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৬তম স্থান অধিকারী ডেনমার্কের কিরস্তিনে দ্যান্সত্রপ আন্দেরসেনের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে আলেহান্দ্রা ভালেনসিয়ার কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি আন ছিশুয়ান এবং ইয়াং শিয়াওলেইয়ের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।
এলিজাবেথ স্ট্রাকা

এলিজাবেথ স্ট্রাকা (; জন্ম: ২৯ আগস্ট ১৯৯৯) হলেন একজন অস্ট্রীয় তীরন্দাজ, যিনি অস্ট্রিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৮ সালে তীরন্দাজীতে অভিষেক করা স্ট্রাকা অস্ট্রিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
এলিজাবেথ স্ট্রাকা ১৯৯৯ সালের ২৯শে আগস্ট তারিখে অস্ট্রিয়ার মোডলিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
স্ট্রাকা অস্ট্রিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৭ পয়েন্ট নিয়ে তিনি ১০ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৫তম স্থান অধিকারী নেদারল্যান্ডসের কুইন্টি রোফেনের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
সাতসুকি নোদা

সাতসুকি নোদা (; জন্ম: ২০ মে ২০০০) হলেন একজন জাপানি তীরন্দাজ, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০২২ সালে তীরন্দাজীতে অভিষেক করা নোদা জাপানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
সাতসুকি নোদা ২০০০ সালের ২০শে মে তারিখে জাপানের কিতাকিউশুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
নোদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৬ পয়েন্ট নিয়ে তিনি ১২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৩তম স্থান অধিকারী চীনা তাইপেইয়ের চো ই-চিংয়ের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে এলিফ গোক্কিরের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
অন্যদিকে তিনি এবং জুনিয়া নাকানিশি একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৮টি ১০ পয়েন্ট অর্জন করে সর্বমোট ১৩২৯ পয়েন্ট নিয়ে ১১তম স্থান অধিকার করেছিল। অতঃপর কোয়ার্টার-ফাইনালে মার্কিন যুক্তরাষ্ট্রের কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
জন হুন-ইয়ং

জন হুন-ইয়ং (; জন্ম: ২৯ মে ১৯৯৪) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৬ সালে তীরন্দাজীতে অভিষেক করা হুন-ইয়ং দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।
জন হুন-ইয়ং ১৯৯৪ সালের ২৯শে মে তারিখে দক্ষিণ কোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
হুন-ইয়ং দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৬৪ পয়েন্ট নিয়ে তিনি ১৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫২তম স্থান অধিকারী গ্রেট ব্রিটেনের পেনি হিলির মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লিম সি-হিয়নের কাছে ৬–৪ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি ফ্রান্সের লিজা বারবেলাঁর কাছে পরাজিত হয়েছেন।
এছাড়াও তিনি লিম সি-হিয়ন এবং নাম সু-হিয়নের সাথে দক্ষিণ কোরীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২৩টি ১০ পয়েন্ট অর্জন করে সর্বমোট ২০৪৬ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে নেদারল্যান্ডসের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা চীনকে পরাজিত করে স্বর্ণ পদক জয়লাভ করেছে।
শাকিরা মাশাইখ

শাকিরা মাশাইখ (; জন্ম: ২৪ নভেম্বর ২০০০) হলেন একজন মালয়েশীয় তীরন্দাজ, যিনি মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০২১ সালে তীরন্দাজীতে অভিষেক করা মাশাইখ মালয়েশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
শাকিরা মাশাইখ ২০০০ সালের ২৪শে নভেম্বর তারিখে মালয়েশিয়ার সেগামাতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাশাইখ মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩২টি ১০ পয়েন্ট অর্জন করে সর্বমোট ৬৬৩ পয়েন্ট নিয়ে তিনি ১৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫১তম স্থান অধিকারী মলদোভার আলেক্সান্দা মিরকার মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে আনা লুইজা কায়েতানোর কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি নুরুল ফাজিল এবং আরিয়ানা জাইরির সাথে মালয়েশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৭টি ১০ পয়েন্ট অর্জন করে সর্বমোট ১৯১৮ পয়েন্ট নিয়ে ১০ম স্থান অধিকার করেছিল। অতঃপর প্রাথমিক পর্বে তারা ইন্দোনেশিয়ার কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
কিয়ারা রেবালিয়াতি

কিয়ারা রেবালিয়াতি (; জন্ম: ২৩ জানুয়ারি ১৯৯৭) হলেন একজন ইতালীয় তীরন্দাজ, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৯ সালে তীরন্দাজীতে অভিষেক করা রেবালিয়াতি ইতালির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
কিয়ারা রেবালিয়াতি ১৯৯৭ সালের ২৩শে জানুয়ারি তারিখে ইতালির সাভোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
রেবালিয়াতি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৩ পয়েন্ট নিয়ে তিনি ১৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫০তম স্থান অধিকারী মালয়েশিয়ার আরিয়ানা জাইরির মুখোমুখি হয়েছিলেন, যেখানে তিনি ৬–৫ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে মাদালিনা আমাইস্ত্রাইয়ের কাছে ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
অন্যদিকে তিনি এবং মাউরো নেস্পোলি একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৩টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ৯ম স্থান অধিকার করেছিল। অতঃপর কোয়ার্টার-ফাইনালে দক্ষিণ কোরিয়ার কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
এলিয়া কানালেস

এলিয়া কানালেস (; জন্ম: ২৫ জুন ২০০১) হলেন একজন স্পেনীয় তীরন্দাজ, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৯ সালে তীরন্দাজীতে অভিষেক করা কানালেস স্পেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
এলিয়া কানালেস ২০০১ সালের ২৫শে জুন তারিখে স্পেনের তারাগোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
কানালেস স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৬টি ১০ পয়েন্ট অর্জন করে সর্বমোট ৬৬২ পয়েন্ট নিয়ে তিনি ১৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৯তম স্থান অধিকারী গ্রেট ব্রিটেনের মেগান হ্যাভার্সের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
অন্যদিকে তিনি এবং পাবলো আচা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৫টি ১০ পয়েন্ট অর্জন করে সর্বমোট ১৩২৪ পয়েন্ট নিয়ে ১৩তম স্থান অধিকার করেছিল। অতঃপর কোয়ার্টার-ফাইনালে ভারতের কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
আমেলি কোর্দো

আমেলি কোর্দো (; জন্ম: ১ অক্টোবর ২০০৫) হলেন একজন ফরাসি তীরন্দাজ, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০২৪ সালে তীরন্দাজীতে অভিষেক করা কোর্দো ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
আমেলি কোর্দো ২০০৫ সালের ১লা অক্টোবর তারিখে ফ্রান্সের লেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কোর্দো ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬১ পয়েন্ট নিয়ে তিনি ১৭তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৮তম স্থান অধিকারী স্লোভাকিয়ার দেনিসা বারানকোভার মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে মেগান হ্যাভার্সের কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি লিজা বারবেলাঁ এবং কারোলিন লোপেজের সাথে ফরাসি দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৭২ পয়েন্ট নিয়ে ৫ম স্থান অধিকার করেছিল। অতঃপর প্রাথমিক পর্বে তারা ফ্রান্সের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
অন্যদিকে তিনি এবং বাপ্তিস্ত আদিস একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৪টি ১০ পয়েন্ট অর্জন করে সর্বমোট ১৩৩৯ পয়েন্ট নিয়ে ৮ম স্থান অধিকার করেছিল। অতঃপর ১৬ দলের পর্বে ইতালির কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
আনা লুইজা কায়েতানো

আনা লুইজা স্লিয়াচতিকাস কায়েতানো (; জন্ম: ১৮ নভেম্বর ২০০২; আনা লুইজা কায়েতানো নামে সুপরিচিত) হলেন একজন ব্রাজিলীয় তীরন্দাজ, যিনি ব্রাজিলের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৮ সালে তীরন্দাজীতে অভিষেক করা কায়েতানো ব্রাজিলের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
আনা লুইজা স্লিয়াচতিকাস কায়েতানো ২০০২ সালের ১৮ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কায়েতানো ব্রাজিলের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬০ পয়েন্ট নিয়ে তিনি ১৯তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৬তম স্থান অধিকারী স্লোভেনিয়ার জানা পিন্তারিচের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
অন্যদিকে তিনি এবং মার্কুস ভিনিসিউস দি'আলমেইদা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৬টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ১০ম স্থান অধিকার করেছিল। অতঃপর ১৬ দলের পর্বে মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
আহমদ শাহ আবদালী ৪ দিনের টুর্নামেন্ট

আহমদ শাহ আব্দালি ৪-দিনের টুর্নামেন্ট ( ইংরেজি "Ahmad Shah Abdali four day tournament" ) হল আফগানিস্তানের একটি চার দিনের ক্রিকেট টুর্নামেন্ট যা প্রতিটি আফগান প্রদেশের প্রতিনিধিত্ব করে এমন পাঁচটি আঞ্চলিক দলের মধ্যে খেলা হয়। ২০১৬-১৭ মৌসুম পর্যন্ত এর ম্যাচগুলিকে প্রথম-শ্রেণী ক্রিকেটের মর্যাদা দেওয়া হয়নি। তবে ২০১৭ সালের ফেব্রুয়ারিতে আন্তর্জাতিক ক্রিকেট কাউন্সিলের একটি সভায়, এর ২০১৭-১৮ টুর্নামেন্ট থেকে শুরু করে ভবিষ্যতের সমস্ত ম্যাচকে জন্য প্রথম-শ্রেণীর মর্যাদা প্রদান করা হয়। এটি দুররানি সাম্রাজ্যের প্রতিষ্ঠাতা আহমেদ শাহ দুররানির নামে নামকরণ করা হয়েছে।
সুজিত সিং

সুজিৎ সিং একজন ভারতীয় ফুটবলার। বর্তমানে তিনি কলকাতার মহামেডান স্পোর্টিং ক্লাবের হয়ে খেলেন। সুজিতের বাড়ি জলপাইগুড়ি জেলার মালবাজারে।
সুজিতের ফুটবলের হাতেখড়ি মালবাজার সৎকর সমিতি মাঠে প্রশিক্ষক বিশ্বনাথ বসুর কাছে। সেখানে অনুশীলন করাকালীন জলপাইগুড়ি এবিপিসি মাঠে অনুষ্ঠিত হওয়া এক প্রীতি ম্যাচে নজর কাড়েন তিনি। এর পরপরই তিনি ইস্টবেঙ্গলের রিজার্ভ দলের হয়ে মাঠে নামার সুযোগ পান। তিনি ইস্টবেঙ্গলের হয়ে অনূর্ধ্ব-১৮ আই লিগ খেলেছেন।
২০২১-২২ মৌসুমে সুজিৎ বাংলার হয়ে সন্তোষ ট্রফিতে খেলেছেন। কেরলে হওয়া প্রতিযোগিতায় বাংলাকে রানার্স করার ক্ষেত্রে সুজিত গুরুত্বপূর্ণ ভূমিকা পালন করেন। প্রতিযোগিতায় রাজস্থান ও মণিপুরের বিরুদ্ধে দু’টো গোল করেন তিনি। পরবর্তী সময়ে সিনিয়র জাতীয় দলের সঙ্গে বাংলার সন্তোষ ট্রফি দলের প্রীতি ম্যাচেও গোল করেছেন তিনি। তিনি ভারতীয় অনূর্ধ্ব-২০ জাতীয় দলে ডাক পান। এছাড়াও তিনি জাতীয় অনূর্ধ্ব ২০ দলের জার্সিতে সাফ চ্যাম্পিয়নশিপ জিতেন।
২০২৩ সালে সুজিৎ মহামেডান স্পোর্টিং ক্লাব দলে নাম লেখান। তিনি মহামেডানের জার্সিতে টানা দুই মৌসুমে কলকাতা ফুটবল লিগের প্রিমিয়ার ডিভিশনে খেলেছেন।
২০২৪ সালের ডুরান্ড কাপে তিনি মহামেডানের হয়ে খেলেছেন। ২০২৩-২৪ মৌসুমে চাকরিসূত্রে তিনি ভারতীয় রেলের হয়ে সন্তোষ ট্রফিতেও খেলেন।
হেলসিংবোর্গে বন্দর

হেলসিংবোর্গে বন্দর হল ওরেসুন্ড উপকূলের একটি বন্দর। ১৮শ শতাব্দী পর্যন্ত, বন্দরটি কাঠ দ্বারা নির্মিত জেটি নিয়ে কার্যক্রম পরিচালনা করেছিল। বন্দরটি ৩ টি জলকপাটবিহীন ডক ব্যবস্থা—উত্তর প্রতাশ্র্য পোতাশ্রয়, পশ্চিম পোতাশ্রয় ও দক্ষিণ পোতাশ্রয়—নিয়ে গঠিত। হেলসিংবোর্গে বন্দরের দক্ষিণ পোতাশ্রয়ে জলের সর্বাধিক গভীরতা পরিলক্ষিত হয়, যেখানে সর্বোচ্চ গভীরতা ১৩.৫ মিটার এবং বন্দরটিতে সর্বোচ্চ ২৩০ মিটার দীর্ঘ জাহাজ নোঙর করতে সক্ষম।
বন্দরটি মূলত বাল্ক পণ্য ও কন্টেইনার পরিবহন করে; ২০২৩ খ্রিস্টাব্দে তথ্য অনুযায়ী, বন্দরটি ৭৩ লাখ ৬১ হাজার মেট্রিক টন (৭.৩৬ মিলিয়ন টন) পণ্য পরিচালনা করতে সক্ষম হয়েছিল, এবং ২ লাখ ৩৫ হাজার একক কন্টেইনার পরিবহন করেছিল। বন্দরটি ডেনমার্কের ষষ্ঠ বৃহত্তম বন্দর, এবং গোথেনবোর্গে বন্দরের পরে দ্বিতীয় বৃহত্তম কন্টেইনার বন্দর।